ŠILUTĖS RAJONO SAVIVALDYBĖS

TARYBA

SPRENDIMAS

DĖL ŠILUTĖS RAJONO SAVIVALDYBĖS TARYBOS 2019 M. KOVO 28 D. SPRENDIMO NR. T1-1301 „DĖL MOKĖJIMO UŽ SOCIALINES PASLAUGAS TVARKOS APRAŠO“ PAKEITIMO

2022 m. spalio 27 d. Nr. T1-1128

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinių paslaugų įstatymo 13 straipsniu, Lietuvos Respublikos vyriausybės 2006-06-14 nutarimu Nr. 583 „Dėl mokėjimo už socialines paslaugas tvarkos aprašo patvirtinimo“ 3 punktu, Lietuvos Respublikos Vyriausybės 2006-10-10 nutarimo Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“ nuostatomis, Šilutės rajono savivaldybės taryba n u s p r e n d ž i a:

1. Pakeisti ir papildyti Šilutės rajono savivaldybės tarybos 2019 m. kovo 28 d. sprendimo Nr. T1-1301 „Dėl mokėjimo už socialines paslaugas tvarkos aprašo“ 15 punktą ir išdėstyti jį taip:

1.1. „15. Savivaldybės teikiamos bendrosios socialinės paslaugos (transporto organizavimas) mokėjimo dydis nustatomas Savivaldybės tarybos sprendimu. Asmuo moka:

15.1. asmens, kurio pajamos (vidutinės šeimos pajamos, tenkančios vienam šeimos nariui) yra didesnės už valstybės remiamų pajamų (toliau – VRP) dvigubą dydį, bet mažesnės už VRP trigubą dydį, mokėjimo už transporto paslaugą dydį, neviršijantį 20 procentų nustatytos transporto paslaugos kainos.

15.2. asmens, kurio pajamos (vidutinės šeimos pajamos, tenkančios vienam šeimos nariui) yra didesnės už VRP trigubą dydį, bet mažesnės už VRP keturgubą dydį, mokėjimo už transporto paslaugą dydį, neviršijantį 30 procentų nustatytos transporto paslaugos kainos.

15.3. asmens, kurio pajamos (vidutinės šeimos pajamos, tenkančios vienam šeimos nariui) yra didesnės už VRP keturgubą dydį ir daugiau, mokėjimo už transporto paslaugą dydį, neviršijantį 50 procentų nustatytos transporto paslaugos kainos.

15.4. Keletui asmenų vienu metu naudojantis mokama transporto paslauga, mokestis už suteiktą paslaugą dalijamas proporcingai iš paslaugą gavusių asmenų skaičiaus.“

2. Pavesti Šilutės rajono savivaldybės administracijai paskelbti šį sprendimą Savivaldybės interneto puslapyje www.silute.lt.

Savivaldybės meras	Vytautas Laurinaitis